Անդրեաս Յաննիոտիս

Անդրեաս Յաննիոտիս (), հույն ֆուտբոլիստ, որ Սուպերլիգայում խաղում է «Օլիմպիակոս» ակումբի կազմում դարպասապահի դիրքում։ Հայտնի է իր ակրոբատական խաղաոճով։

Ակումբային կարիերա
Անդրեաս Յաննիոտիսն «Օլիմպիակոս» է տեսափոխվել երրորդ դիվիզիոնի «Սերե» ակումբի 2012 թվականի հունիսի 22-ին. հունական առաջատար ակումբի սկաուտների ուշադրությանն է արժանացել նրա խաղը 2011/12 մրցաշրջանում, որի արդյունքում «Սերեն» անցել է հաջորդ մակարդակ։

2014 թվականի հունվարին Յաննիոտիսը վարձավճարային հիմունքներով տեղափոխվել է «Ֆոստիրաս», իսկ օգոստոսին՝ «ՊԱՍ Յանինա» (անցկացրել է ընդամենը մեկ խաղ Հունաստանի գավաթի խաղարկությունում)։ 2015 թվականի հունվարին վերադարձել է «Օլիմպիակոս», բայց ամռանը նորից վարձավճարով ուղարկվել է այլ թիմ, այս անգամ՝ «Պանիոնիոս», որի կազմում հանդես է եկել երկու տարի։

2017 թվականի ամռանը «Օլիմպիակոսի» ղեկավարությունը ցանկացել է երկարացնել տաղանդավոր դարպասապահի հետ գործող պայմանագիրը, որի ժամկետը ավարտվելու էր 2019 թվականի ամռանը։ 24-ամյա խաղացողը վարձավճարով վերջին երկու մրցաշրջանն անցկացրել է «Պանիոնիոս» ակումբում, մասնակցել 39 խաղի բոլոր մրցաշարերում, իսկ «կարմրա-սպիտակները» նախատեսել են երկարաձգել նրա նախորդ պայմանագրի ժամկետը մինչև 2021 թվականի ամառ։

2017 թվականի սեպտեմբերի 1-ին բելգիացի դարպասապահ Սիլվիո Պրոտոյին ձեռք բերելուց հետո Յաննիոտիսը այլևս չի ընդգրկվել «կարմրասպիտակների» ալբանացի մարզիչ Բեսնիկ Հասիի պլաններում։ Դարպասապահը որոշել է խզել ակումբի հետ պայմանագիրը, որպեսզի ավելի շատ խաղային ժամանակ ստանա։ 2017 թվականի սեպտեմբերի 4-ին «Ատրոմիտոս» ակումբը պաշտոնապես հայտարարել է Անդրեաս Յաննիոտիսի հետ մինչև 2018/19 մրցաշրջանի ավարտը պայմանագիր կնքելու մասին։ 2017 թվականի նոյեմբերի 4-ին Սուպերլիգայի՝ «Պանիոնիոս» ակումբի դեմ տնային խաղում (0։0) Յաննիոտիսն իր «չոր» հաշվով անընդմեջ խաղերի թիվը հասցրել ութի. այդ արդյունքը ներառվել է տասը լավագույնների թվում Հունաստանի առաջնության պատմության մեջ։

2018 թվականի մայիսի 29-ին Յաննիոտիսը վերադարձել է «Օլիմպիակոս»։ «Օլիմպիակոսն» օգտագործել է Յաննիոտիսի վերադառնալու հնարավորությունը՝ ըստ «Ատրոմիտոս» ակումբի հետ պայմանագրի։ 300000 եվրո փոխհատուցման փոխարեն «Օլիմպիակոսի» խաղացող Ռիսվանիս Սպիրոսը փոխարինել է նրան։ 2018 թվականի օգոստոսի 9-ին Յաննիոտիսը կատարել է իր նորամուտը եվրագավաթներում՝ մասնակցելով Եվրոպայի լիգայում երրորդ ընտրական փուլի՝ Լյուցերն ակումբի դեմ տնային խաղին, որում նրա թիմը ջախջախիչ հաղթանակ է տարել 4։0 հաշվով։

Միջազգային կարիերա
«Պանիոնիոս» ակումբում իր լավ խաղի շնորհիվ Անդրեաս Յաննիոտիսը Միխայել Սկիբբեի կողմից հրավիրվել է Հունաստանի հավաքական՝ մասնակցելու Բոսնիա և Հերցեգովինայի դեմ խաղին, որն անցկացվել է Զենիցայում հունիսի 9-ին, բայց դարպասապահը խաղադաշտ դուրս չի եկել։ 2018 թվականի մարտի 16-ին Սկիբբեն Յաննիոտիսին հրավիրել է մասնակցելու Շվեյցարիայի և Եգիպտոսի դեմ ընկերական խաղերին մարտի 23-ին և մարտի 27-ին համապատասխանաբար։ Մարտի 27-ին նա կատարել է իր նորամուտը հավաքականում՝ Եգիպտոսի դեմ խաղում խաղադաշտ դուրս գալով թիմի հիմնական կազմում։

Ծանոթագրություններ

Արտաքին հղումներ 
 Scoresway.com Profile 
 Myplayer.gr Profile
 superleaguegreece.net profile 

Հույն ֆուտբոլիստներ
ՊԱՍ Յանինայի ֆուտբոլիստներ
Հունաստանի հավաքականի ֆուտբոլիստներ
Օլիմպիակոս Պիրեյոսի ֆուտբոլիստներ
Ֆուտբոլի դարպասապահներ